Решение на Съда (голям състав) от 5 март 2024 г. — Public.Resource.Org, Inc., Right to Know CLG/Европейска комисия и др.
(Дело C-588/21 P)1
(Обжалване — Достъп до документи на институциите на Европейския съюз — Регламент (ЕО) 1049/2001 — Член 4, параграф 2 — Изключения — Отказан достъп до документ, чието оповестяване би засегнало търговските интереси на физическо или юридическо лице, включително по отношение на интелектуалната собственост — По-висш обществен интерес, диктуващ оповестяването — Хармонизирани стандарти, приети от Европейския комитет по стандартизация (CEN) — Авторскоправна закрила — Принцип на правовата държава — Принцип на прозрачност — Принцип на добро управление)
Език на производството: английски
Страни
Жалбоподатели: Public.Resource.Org Inc., Right to Know CLG (представители: J. Hackl, C. Nüßing, Rechtsanwälte, и F. Logue, solicitor)
Други страни в производството: Европейска комисия (представители: S. Delaude, G. Gattinara и F. Thiran), Eвропейски комитет по стандартизация (CEN), Asociación Española de Normalización (UNE), Asociaţia de Standardizare din România (ASRO), Association française de normalisation (AFNOR), Austrian Standards International (ASI), British Standards Institution (BSI), Bureau de normalisation/Bureau voor Normalisatie (NBN), Dansk Standard (DS), Deutsches Institut für Normung eV (DIN), Koninklijk Nederlands Normalisatie Instituut (NEN), Schweizerische Normen- Vereinigung SNV, Standard Norge (SN), Suomen Standardisoimisliitto ry (SFS), Svenska institutet för standarder (SIS), Institut za standardizaciju Srbije (ISS) (представители: K. Dingemann, M. Kottmann и K. Reiter, Rechtsanwälte)
Диспозитив
Отменя решение на Общия съд на Европейския съюз от 14 юли 2021 г., Public.Resource.Org и Right to Know/Комисия (T-185/19, EU:T:2021:445).
Отменя Решение C(2019) 639 final на Комисията от 22 януари 2019 г.
Осъжда Европейската комисия да понесе съдебните разноски, направени както в производството пред Общия съд на Европейския съюз, така и в настоящото производство по обжалване.
Европейският комитет по стандартизация (CEN), Asociación Española de Normalización (UNE), Asociația de Standardizare din România (ASRO), Association française de normalisation (AFNOR), Austrian Standards International (ASI), British Standards Institution (BSI), Bureau de normalisation/Bureau voor Normalisatie (NBN), Dansk Standard (DS), Deutsches Institut für Normung eV (DIN), Koninklijk Nederlands Normalisatie Instituut (NEN), Schweizerische Normen-Vereinigung (SNV), Standard Norge (SN), Suomen Standardisoimisliitto ry (SFS), Svenska institutet för standarder (SIS) и Institut za standardizaciju Srbije (ISS) понасят съдебните разноски, направени от тях както в първоинстанционното, така и в настоящото производство по обжалване.
____________
1     ОВ C 11, 10.1.2022 г.